Source: https://podnikam.sk/mandatna-zmluva-vzor/
Timestamp: 2020-01-27 22:01:09+00:00
Document Index: 11234655

Matched Legal Cases: ['§ 566', '§ 566', '§ 577', '§ 724', '§ 22', '§ 566']

Mandátna zmluva – VZOR | Podnikam.sk '); document.write(''); }
Mandátna zmluva Foto: Getty Images
16. januára 2020 Autor Mgr. Silvia HanováZdroj Podnikam.sk Tlačiť
V akých situáciách je pre podnikateľov vhodné uzatvoriť mandátnu zmluvu? V článku ďalej nájdete odpovede na to, aké sú podstatná náležitosti tejto zmluvy a niektoré odporučenia, čo ešte možno zahnúť do mandátnej zmluvy.
Právna povaha mandátnej zmluvy
Mandátna zmluva je upravená v zákone č. 513/1991 Zb. Obchodný zákonník v znení neskorších predpisov (ďalej len ako „obchodný zákonník“), v ustanoveniach § 566 až 576. Možno ju kvalifikovať ako zmluvou, ktorou sa mandatár zaväzuje za odplatu zariadiť určitú obchodnú záležitosť pre mandanta na jeho účet, pričom uvedené zariaďovanie možno mať charakter právnych úkonov (napr. úkonov právnej pomoci), alebo môže spočívať v inej činnosti (môže súvisieť s podnikaním) vykonávanej v mene mandanta.
Obchodný zákonník v § 566 ods. 2 kogentne ustanovuje, že ak je zariadenie záležitosti predmetom podnikateľskej činnosti mandatára, predpokladá sa, že odplata bola dohodnutá.
Ak sa má právne konanie uskutočniť v jeho mene konajúceho, prevzatý záväzok sa už bude spravovať ustanoveniami o komisionárskej zmluve (§ 577 a nasl. obchodného zákonníka). V prípade, keď sa uvedená činnosť neuskutoční za odplatu (bezodplatne), na takýto vzťah sa nebudú aplikovať ustanovenia obchodného zákonníka o mandátnej zmluve, ale je potrebné postupovať podľa § 724 a nasl. zákona č. 40/1964 Zb. Občiansky zákonník v znení neskorších predpisov (ďalej len ako „občiansky zákonník“) o príkaznej zmluve, a to aj vtedy, aj ju uzavreli PODNIKATELIA.
Obchodnou záležitosťou (konaním), ktoré môže mandatár uskutočniť na účet mandanta za odplatu môže byť okrem vyššie uvedených činností napríklad vedenie účtovníctva, uzatváranie poistných zmlúv, predaj podniku a mnohé ďalšie, ktoré sa bežne vyskytujú v obchodnej praxi.
Mandátna zmluva štandardne upravuje len záväzkovo právny vzťah medzi mandatárom a mandantom a nemožno z nej priamo odvodiť plnomocenstvo. Úpravu plnomocenstva obsahuje občiansky zákonník (§ 22 a nasl.).
Podstatné časti mandátnej zmluvy
Z ustanovenia § 566 obchodného vyplývajú nasledovné podstatné časti mandátnej zmluvy:
určenie subjektov mandátnej zmluvy – zmluvných strán, ktorými sú mandatár a mandant. Osoba, ktorá obstaráva obchodnú záležitosť a koná v mene a na účet mandanta, je mandatár a osoba, pre ktorú je obstarávaná obchodná záležitosť a v mene a na účet, ktorej sa koná, je mandant,
vymedzenie činnosti, ktorá sa má uskutočniť. Takáto činnosť by mala byť čo najpresnejšie definovaná a vymedzená, aby v praxi nedošlo k zámene obsahu a mandatár obstaral a vybavil záležitosť, ktorú mandant skutočne potrebuje,
odplata – výška odplaty v zmluve nemusí byť ustanovená, odplatnosť je však jedným z charakteristických znakov tohto druhu zmluvy. Je preto potrebné, aby bolo v zmluve uvedené aspoň to, že mandatár má nárok na odmenu za vykonanú službu. V takomto prípade sa v praxi postupuje tak, že mandatár má nárok na odplatu v obvyklej výške, ktorá sa v danom čase poskytuje za rovnakú alebo podobnú činnosť na trhu. Ak zo zmluvy nevyplýva niečo iné, vznikne nárok na odplatu mandatárovi, keď riadne vykoná činnosť, na ktorú bol podľa zmluvy povinný, a to bez ohľadu na to, či priniesla očakávaný výsledok alebo nie. V rámci zvýšenia právnej istoty odporúčame ustanoviť splatnosť odplaty priamo v zmluve,
ak možno očakávať značné náklady, môže mandatár požadovať po uzavretí zmluvy primeraný preddavok od mandanta.
V záujme predchádzaniu sporov a zvýšenia právnej istoty však odporúčame ustanoviť sumu odmeny priamo v zmluve a jasne určiť aj jej výšku. Zisťovanie obvyklej sumy môže trvať oveľa dlhšie a nemusí byť jednoznačné. V zmluve zároveň odporúčame upraviť aj splatnosť ustanovenej odmeny, prípadne jej rozdelenie do jednotlivých splátok tak, ako to zmluvným stranám vyhovuje. Splatnosť môže byť dohodnutá aj v určitých pravidelných intervaloch, pokiaľ je činnosť takého charakteru, napríklad mesačne, štvrťročne alebo ročne.
Mandátnu zmluvu v praxi často uzatvárajú podnikatelia na zariadenie rôznych záležitostí, na ktoré sami nemajú čas alebo vhodné vzdelanie či profesijné skúsenosti. Obchodný zákonník nepredpisuje písomnú formu mandátnej zmluvy a tak je možné ju uzavrieť aj ústne. Aj na tomto mieste však v rámci zvýšenia právnej istoty a predchádzania vzniku sporov jednoznačne odporúčame uzavrieť zmluvu v písomnej forme a jasne v nej ustanoviť podstatné náležitosti, ako aj jednotlivé práva a povinnosti zmluvných strán.
Mandátna zmluvaPrémiový obsah